Suku Park

Suck-Woo ”Suku” Park (s. 29. maaliskuuta 1947 Soul, Etelä-Korea)CV, Suku Park. Viitattu 10.5.2023.  on eteläkorealainen Suomeen asettunut keramiikkataiteilija, joka on suunnitellut Pentikille keramiikkaesineitä.

Park lähti vaimonsa kanssa Etelä-Koreasta Eurooppaan 1970-luvun puolivälissä. Hän teki jatko-opintoja Tukholman Konstfackissa ja asettui 1980-luvun keskivaiheilla Suomen Posiolle, jossa alkoi työskennellä Pentikille sekä uniikki- että sarjavalmistustuotteita. Hän toi mukanaan muitakin korealaisia, joista muodostui paikkakunnalle pieni vaihtuva yhdyskunta. Vuoden 1987 paikkeilla Park muutti Espooseen ja sitten Fiskarsiin, jonne hän perusti oman yrityksen. Vuonna 2000 hän sai professuurin korealaisesta yliopistosta, mutta eläkepäiviksi hän palasi Posiolle Anu Pentikin houkuttelemana.

Suku Park on jäsenenä Onomassa, Fiskarsin käsityöläisten, muotoilijoiden ja taiteilijoiden osuuskunnassa.

Park on pitänyt yksityisnäyttelyitä eri puolilla maailmaa, ja hänen töitään on parissakymmenessä museossa Euroopassa, Aasiassa ja Pohjois-Amerikassa.

Lähteet

Luokka:Keramiikkataiteilijat
Luokka:Eteläkorealaiset taiteilijat
Luokka:Vuonna 1947 syntyneet
Luokka:Elävät henkilöt